SAN FERNANDO CITY, La Union - Gapu iti arigna a panang-bully ti ehekutibo sadiay Korte Suprema ket nagkaykaysa dagiti dadduma a pangukoman iti probinsa ti La Union iti Black and Red Protest kontra ken ni Presidente Aquino.
Daytoy ket kas protestada gapu iti panangkarit ni Presidente Noynoy Aquino iti hudikatura kalpasan a naideklara nga unconstitutional ti Disbursement Acceleration Program (DAP).
Iti Regional Trial Courts ti San Fernando City, Bauang RTC ken dadduma pay nga ili ket adu dagiti empleado ti nagsuot iti nangisit ken nalabaga a lupot.
Kabayatanna, uray dagiti private lawyers ket nakikaykaysa met iti protesta gapu ta agparang a pananglapped iti kinawaya ti hudikatura kas nangato a sangay ti gobierno ti ar-aramiden ti
Palasyo.
Nupay kasta, iti prosecutor's office ket arigna nga awan ti nakikaykaysa iti protesta gapu ta adda daytoy iti sidong ti DOJ.
Maipalagip a gapu iti kontrobersial a DAP ket nariing ita ti singasing a pannakawaswas ti Judiciary Development Fund (JDF) dagiti empleado ken opisyal ti korte bayat a maingetan met ti pannakaipaay ti benepisyo kadakuada.
ilo_Latn ilo_Latn ilo_Latn ilo_Latn ceb_Latn ilo_Latn ilo_Latn